01/03/2021 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 19 de febreiro do 2021 da X. T. da Coruña pola que se concede a autorización administrativa previa e construción da instalación de distribución eléctrica no concello de Santa Comba (expediente-e.: IN407A 2020/174-1)

Resolución do 19 de febreiro do 2021 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Santa Comba (expediente-e.: IN407A 2020/174-1) Expediente-e.: IN407A 2020/174-1. Promotora: Industrial Barcalesa, S. L. Denominación da instalación: L. M. T., C. S. T. e L. B. T. Choupana, no lugar da Choupana. Concello: Santa Comba. FEITOS 1. O 9 de novembro do 2020, a empresa promotora solicitou a autorización administrativa previa e a autorización administrativa de construción do proxecto de execución da dita instalación de distribución eléctrica. Achegan o proxecto que inclúe memoria, planos e orzamento, ao abeiro do artigo 123 do Real decreto 1955/2000 que abrangue os seguintes documentos: â Proxecto de execución nomeado: LMT, CST e LBT Choupana.2. O proxecto non se someteu ao trámite de información pública, segundo o artigo 38 da Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3. Solicitouse o preceptivo informe ás distintas administracións, organismos ou, de ser o caso, empresas de servizo público ou de servizos de interese xeral afectadas, isto é, o Servizo Provincial da AXI-Xefatura Territorial da Consellería de Infraestruturas e Mobilidade da Coruña e o Concello de Santa Comba. A empresa promotora manifestou a súa conformidade co condicionado establecido pola AXI. A día da elaboración do informe técnico, non consta no expediente resposta do organismo afectado, é dicir, o concello, á solicitude do condicionado solicitado.4. Os servizos técnicos da Xefatura Territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1) O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2021, do 11 de xaneiro, polo que se establece a estrutura orgánica da Vicepresidencia Segunda e Consellería de Economía, Empresa e Innovación.2) A lexislación a aplicar neste expediente é a que de seguido se relaciona: a) A Lei 24/2013, do 26 de decembro, do sector eléctrico. b) O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. c) O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. d) O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. e) O Real decreto 842/2002, do 2 de agosto, polo que se aproba o Regulamento electrotécnico para baixa tensión. f) A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3) As características técnicas da instalación son as que a seguir se describen:  Construcción dun centro de seccionamento e transformación (CST) cun transformador de potencia de 100 kVA, dúas celas de entrada, unha cela de protección de transformador, cadro de baixa tensión, equipos de telexestión, equipos de telemando e máis aparamenta para o seu correcto funcionamiento. O CST transforma tensión de 20 kV a 400/230 V para manter á RBT. existente dos lugares da Choupana/Fontecada/San Martiño.  O CST fará a función de seccionamento da LMT existente Babión-Catro Ventos (expedientes: INA407A 1998/409-1 e IN407A 2020/63-1), mediante dúas celas de entrada que permiten a alimentación alternativa dende o punto fronteira Catro Ventos, establecido coa distribuidora Eléctrica de Santa Comba ou polo punto fronteira Babión, establecido coa distribuidora Unión Fenosa Distribución.  A entrada dende o punto fronteira Catro Ventos ao CST realizaráse mediante conexión en LMTS dende un apoio C-2000/14, número 32-33 (obxecto de substitución no expediente: IN407A 2020/63-1) e pertencente á liña Babión-Catro Ventos mediante un paso aéreo soterrado (PAS), instalándose para iso seccionadores unipolares SXS/coitelas e pararraios. Dende o PAS chega ao CST proxectado PFU-4 de Ormazábal ata a cela de entrada, en conductor RHZ1- 2OL 3x(1x240) mm² Al, cunha lonxitude de 21,28 m.  A entrada dende o punto fronteira Babión ao CST realizaráse mediante conexión en LMTS dende a cela de entrada, en conductor RHZ1-2OL 3x(1x240) mm² Al, cunha lonxitude de 143 m ata a arqueta proxectada número 2, onde se realizará empalme coa LMTS existente pertencente á liña Babión-Catro Ventos en condutor RHZ1-2OL 3x(1x95) mm² Al. Desmantélase o apoio existente número G2- 32 e se realiza un empalme entre a liña soterrada existente e o treito soterrado proxectado.  Respecto da LMT, desmantelaranse 119 m de LMTA en conductor LA-30 dende o apoio número G2-32 que se retira, ao número 32-33.4) No expediente consta un informe favorable dos servizos técnicos desta Xefatura Territorial. De acordo con todo o sinalado, RESOLVO: 1. Conceder a autorización administrativa previa e a autorización administrativa de construción á dita instalación de distribución eléctrica.2. A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3. Para a posta en funcionamento da instalación autorizada, deberá achegar ante esta Xefatura Territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4. Esta aprobación outórgase sen prexuízo doutras que sexan de aplicación segundo a l exislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o conselleiro de Economía, Empresa e Innovación, no prazo dun mes, contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere pertinente. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 19 de febreiro do 2021. Isidoro Martínez Arca Xefe territorial da Coruña